KESO-kirje / elokuu 2015

Kesäisen aurinkoinen ja lämmin – joskin loman jälkeinen – tervehdys arvon vapaan sivistystyön ammattilaiset! Toivottavasti kesä meni Suomen sääoloista huolimatta makoisasti, kului se sitten lomailun tai töiden merkeissä. Nyt alkaa pikkuhiljaa olla aika suunnata katseita kohti syksyä ja sen tarjoamia sisältöjä. Tässä kirjeessä esitellään lyhyesti tulevaa ohjelmistoa ja otetaan pieni katsaus muutamiin päivämääriin. Tsemppiä syksyyn, kentällä tavataan!

# Vapaan sivistystyön päivät 27.-28.8.

Vapaan sivistystyön päiviä vietetään torstaina ja perjantaina 27.-28. elokuuta Joensuussa. Ohjelmassa on mm. työpajoja, luentoja, keskusteluja ja verkostoitumista tapahtuman pääteeman ollessa *Koulutus kannattaa.* KESO kustantaa osallistumismaksun (kokouspakettimaksu) nopeimmille ilmoittautuneille, matkat ja muut kulut ovat omakustanteisia. Aikaa ilmoittautumiseen on ti 18.8. asti ja se tapahtuu [tällä lomakkeella](https://www.webropolsurveys.com/Answer/SurveyParticipation.aspx?SDID=Fin941626&SID=e01d1030-f4b9-479a-a032-8fff49bc9aaa&dy=1750046952).

# Kierrätyksestä hyvää mieltä 6.11.

Päivän mittainen kierrätysmateriaalien hyödyntämiseen liittyvä koulutus järjestetään maanantaina 6.11. KESO maksaa kouluttajan palkkion, joten osallistujalle jääviä kuluja ovat ainoastaan materiaalikulut (10€ / hlö).

# Ideapäivä 27.11.

Perjantaina 27.11. vietetään ideapäivää Jyvälässä. Päivän sisältö tulee tarkentumaan vielä, mutta ohjelmassa tulee olemaan ainakin mielenkiintoisia työpajoja sekä kaikille yhteinen luento. Kannattaa merkitä kalenteriin jo tässä vaiheessa!

# Muuta mielenkiintoista:

Edellä nostettujen tapahtumien lisäksi on tulossa vielä vaikka mitä muuta, mistä lisää tietoa myöhemmin. Tässä kuitenkin muutama jo makusteltavaksi:

* Visuaalisen ajattelun valmennus
* Kuinka kirahvi kesyttää shakaalin?
* Koulutukset taitto-ohjelmaan ja PowerPointiin
* Kesäyliopiston koulutuksia Osaavan kautta

Erinomaista loppuviikkoa ja alkusyksyä, palataan ohjelmiston osalta tarkemmin asiaan syyskuussa!

Verkoston puolesta toivottelee,